**המכללה לביטחון לאומי**

**מחזור מז' 2019- 2020**

**פרויקט הגמר – הצעה**

**מבוא**

1. שותפות חוצה גבולות, או בשמה הלועזי והמוכר XBC (cross boundary collaboration). היא מתודת למידה ופתרון בעיות, המאפשרת צמיחה, יצירה וחדשנות באמצעות עבודה משותפת של מספר בעלי ידע מתחומי עניין שונים, במטרה לייצר ערך חדש אל מול בעיות או נושאים שונים.
2. הנחת המוצא היא כי בעיות מורכבות בעת הנוכחית, אינן יכולות להיפתר רק על בסיס ידע מתחום אחד. וכי חשיבה חד תחומית עלולה להביא לפתרון חד מימדי מחד ולהשלכות רוחב מזיקות בתחומים אחרים, מאידך.
3. בחשיבה מערכתית המעודדת פתרונות מחוץ לקופסה - חשוב להביא אל שולחן העבודה, תחומי ידע שונים, גורמי ממשל לצד גורמים פרטיים, שותפים רלבנטיים ושחקנים ממעגל ראשון ושני, שיאפשרו בחינה רב מימדית ופתרון שלם והוליסטי.
4. מחזור של לומדים בכירים הכולל בתוכו מומחים מארגונים שונים, הוא הזדמנות נדירה להתמודדות עם אתגרי המחר ובעיות ההווה.

**המטרה**

1. משתתפי מחזור מז' יעסקו במספר עבודות גמר , בהתחשב בהעדפותיהם האישיות, בהתחשב ברקע המקצועי שלהם ובהתאם להחלטת הסגל. מתוך כוונה להעמיד תרומה משמעותית לחקר נושא או בעיה, בדרך של שותפות בין בכירים ומתוך אחריות אישית לניהול למידה ומחקר.

**השיטה**

1. רשימה של נושאים/בעיות תקבע על ידי סגל המכללה באמצעות שיח עם ראשי הארגונים המייצגים את משתתפי מחזור מז'.
2. במהלך \_\_\_\_\_\_\_\_\_\_\_\_\_, יתבקשו המשתתפים לבחור (בחירה לפי עדיפות ראשונה או שנייה) את הבעיות/נושאים שברצונם לעסוק בהם במסגרת פרויקט הגמר מתוך הרשימה הנתונה המוזכרת לעיל.
3. מיד לאחר חופשת \_\_\_\_\_\_\_\_\_\_\_\_\_\_\_\_\_, יוכרזו הציוותים, קבוצות של 3 משתתפים לכל היותר.
4. במהלך \_\_\_\_\_\_\_\_\_\_\_\_\_ ועד ל \_\_\_\_\_\_\_\_\_\_\_ , תידרש כל קבוצה להגיש הצעת עבודת גמר בנושא שהוגדר לה.
5. ההצעה תכלול; רקע, שאלת מחקר, מקורות ראשיים בעברית ובאנגלית, פרקי העבודה, מרת העבודה ותרומתה. ההצעה תוגש לאישור המדריך האחראי על הנושא (5 עמודים בכתב דיויד 14 רווח שורה וחצי, לכל היותר).
6. לטובת גיבושה של ההצעה ניתן להיוועץ בד"ר ענת חן ובד"ר אורנה קזמירסקי.
7. המדריך האחראי יעביר את ההצעות המאושרות לאישור המד"ר. המד"ר, לאחר שתאשר, תעביר לאישור המלווה האקדמי (ניתן לבצע את האישורים בפורום של המדריך האחראי – מד"ר ומלווה אקדמי).
8. לאחר אישור ההצעה ובהתאם למערכת השעות הנתונה, יעסקו המשתתפים, כל אחד בקבוצתו, בחקירה, לימוד, כתיבה, ניתוח ודיון בנושא/בעיה, שבאחריותם.
9. המדריך האחראי יקיים מפגשים וישיבות עתיות לבחינת התקדמות הקבוצה אל מול הצעת החקר, שאושרה.
10. לכל פרויקט גמר ימונה מנחה אקדמי (אחד או יותר), מאושר על ידי אוני' חיפה, מהתחום הרלבנטי לעבודת הגמר, שתפקידו ללוות את הקבוצה ולקבוע את הציון הסופי המגיע למשתתפי הקבוצה.
11. העבודה הקבוצתית , תוגש בהתאם לכללי הכתיבה האקדמית, ותכלול: שער, תוכן עניינים, תקציר, מבוא, סקירת ספרות מחקרית, פרקים לפי נושאים, רשימה ביבליוגרפית, נספחים – ככל שנדרשים, דיון, מסקנות והמלצות. היקף העבודה כולה - לא יפחת מ 75 עמודים בכתב דיוויד 14 רווח 1.5 – בקבוצה ובה 3 משתתפים. בקבוצה בת 4 משתתפים לא יפחת מ 100 עמודים בהתאמה.
12. העבודה תעלה תרומה משמעותית ותשלב את כלל המומחיות של חברי הקבוצה בהיקף ובתוכן.
13. פרויקט הגמר יוגש למנחה האקדמי ולמדריך האחראי עד ליום ה\_\_\_\_\_\_\_\_\_\_\_\_\_\_, בשלושה עותקים מודפסים ובקובץ דיגיטלי.
14. ציון מינימלי המזכה בהכרה אקדמית ומב"לית הינו 70 לפחות.
15. משקל העבודה יהיה 20% מהציון הסופי של המשתתף.

**חריגים**

1. משתתפים במסלול תיזה לתואר שני.
2. המשתתפים הבינלאומיים (כולם מגיעים ממערכת צבאית ובשל קשיי השפה, נראה כי נכון יותר שיכתבו עבודה אישית במתכונת הישנה).

**שונות**

1. ד"ר ענת חן וד"ר קזמירסקי יסייעו למשתתפים בהיבטים של כתיבה, מקורות ועוד.
2. הצגת העבודות במהלך השנה ובסופה, מתווה ההצגה, דרכי ההצגה- יקבעו בהמשך.

**נושאים – רשימה חלקית**

* + שילוב חרדים וערבים בשוק העבודה
  + הגרעין האיראני והנשק המדויק – מה המענה הצה"לי
  + שדה הקרב העתידי 2030 – משמעויות נגזרות
  + משילות ואכיפת החוק במגזר הערבי - כיצד
  + יחסי סין ישראל בעולם מעצמתי
  + ההגירה מאפריקה ומהמזה"ת למדינות המפותחות
  + אי שוויון ועוני בחברה בישראל - כלים להקטנת הפער
  + מגמות בעולם הסייבר והשפעתן על הביטחון הלאומי
  + ניצחונות תודעתיים מול צבאות טרור
  + תמרונים דיגיטליים בעולם הוירטואלי

בברכה,

תנ"צ ערן קמין - מדריך

המכללה לביטחון לאומי